*For fjorden med samme navn, se Gratangen (fjord).*
**Gratangen** (av norrønt: *grjot* (stein) og *angr* (fjord), nordsamisk: *Rivtták*) er en kommune i Troms. Den grenser i nord og øst mot Lavangen, i sør mot Narvik, og i vest mot Tjeldsund. Over Astafjorden i nordvest ligger Ibestad. 

Kommuneadministrasjonen ligger på Årstein. Det er ikke noe sentrum i kommunen, men ved siden av Årstein er Gratangsbotn innerst i fjorden og Foldvik på fjordens sørside kommunenes største bygder.

Næringsliv
----------

Gratangen har lange tradisjoner som en ishavs- og fiskerikommune. Allerede i 1909 la Bertheus N. Ellefsen (1867-1937) grunnlaget for selfangst med utgangspunkt i Gratangen. Kombinasjonen av jordbruk og fiske preget fra gammelt av næringsvirksomheten i kommunen. Etter hvert har offentlig administrasjon og servicevirksomhet overtatt som vikigste næringsvei sett i forhold til antall arbeidsplasser. Viktigste indstrivirksomhet er næringsmiddel- og verkstedindustri. Godt over en tredjedel av den yrkesaktive befolkningen har arbeid utenfor kommunen, særlig i Narvik-området.

Historie
--------

Siden 1837 var Gratangen del av Ibestad herred før Ibestad ble skilt i fire kommuner i 1926. Den gangen økte Gratangen kommunes folketall og nådde en topp i 1946 med 2281 innbyggere. Siden den gang har innbyggertallet i kommunen blitt redusert til 1070 i 2022. 

### Andre verdenskrig

Under andre verdenskrig har flere viktige hendelser skjedd i Gratangen. 
Gratangen var en av de første slagmarkene i 1940 mellom den tyske fjelljegerbataljonen i det 19. bayerske infanteriregiment under Eduard Dietls kommando og den norske 6. divisjon under Carl Gustav Fleischers etter den tyske invasjonen den 9. april 1940 (Slaget om Narvik). Det var i Lavangen og Gratangen tyskerne for første gang måtte trekke seg tilbake på deres tokt gjennom Norge, og fikk sitt første nederlag under 2. verdenskrig. Minnestener finnes flere steder. I minnelunden ved Nordnorsk Båtmuseum, åpnet av kong Olav i mai 1990, er minnesteinen over 34 fra Trønderbataljonen som falt 25. april 1940 den sentrale.

Senkingen av hurtigruteskipet «Dronning Maud» av tyske fly i 1940 skjedde ved tettstedet Foldvik. 18 mistet livet og 31 ble såret. Minnestein i Foldvik.

Politikk
--------

#### Kommunestyrevalget 2019

| Parti | Prosent | Stemmer | Mandater | Medlemmer avformannskapet |
| --- | --- | --- | --- | --- |
| % | ± | totalt | ± | totalt | ± |
| Senterpartiet | 46,2 | +22,8 | 262 | +123 | 7 | +4 | 2 |
| Arbeiderpartiet | 23,3 | -26,0 | 132 | -160 | 3 | -4 | 1 |
| Gratangen Fellespolitiske Liste | 19,2 | -14,6 | 109 | +46 | 3 | +1 | 1 |
| Tverrpolitisk Liste for Gratangen | 11,3 | +8,6 | 64 | +64 | 2 | +2 | 1 |
| Andre |  | +11,3 |  | -99 |  | -3 |  |
| Valgdeltakelse/Total | 64,9 % | 578 | 15 | 5 |
| **Ordfører:** Anita Karlsen (Sp) | **Varaordfører:** Kjetil Fjellheim (TLG) |
| Merknader: Kilde: valgresultat.no og Gratangen kommune |

Grunnkretser
------------

Gratangen kommune består kun av ett delområde, som igjen er delt inn i følgende 10 grunnkretser (innbyggertall 2012):

* Selnes/Løvdal (93)
* Grøsnes (93)
* Hesjeberg (87)
* Årstein (208)
* Fjordbotn (164)
* Fjelldal (64)
* Elvenes (162)
* Laberg (125)
* Foldvik (117)
* Hilleshamn (21)

Bosted ikke oppgitt (2)

Utvikling i folketallet i kommunen de seneste årene:

| 2000 | 2005 | 2010 | 2012 | 2022 |
| --- | --- | --- | --- | --- |
| 1345 | 1268 | 1150 | 1136 | 1070 |

Kultur
------

Nordnorsk Fartøyvernsenter og Båtmuseum ligger i Gratangsbotn. 

Foldvikmarkedet er et av Nord-Norges største kulturarrangement og går hver tredje helg i august. Den er en blanding av et tradisjonelt marked med ulike kulturelle innslag alle dagene, tradisjonshåndverk, musikk, båtturer, tradisjonell mat i et maritimt miljø som en videreføring av gammelt kystkultur.

### Tusenårssted

Kommunens tusenårssted er tilbygg av menighetssal til Gratangen kirke. Dette ble vedtatt i kommunestyret høsten 2000 etter innspill fra kommunens innbyggere. Bygget ble innviet 30. april 2006. Tilbygget inneholder en sal med rundt 90 sitteplasser, et lite kjøkken, HC-toalett og foaje. Gratangen kommune finansierte bygget med egne midler og tilskudd fra staten, og tilsammen kom det på ca. 2 millioner kr. Alt av innredning og løsøre til en verdi av ca. 310 000 kr ble innkjøpt av pengegaver og innsamlede midler i regi av Gratangen menighetsråd. Et spleiselag har investert i piano. Bygget er tilgjengelig for allmennheten og er ikke vigslet til kirkelige formål.

Kjente personer fra Gratangen
-----------------------------

* Bertheus Ellefsen (1867-1937), ishavskipper og fiskebåtreder
* Henny Moan (f. 1936), skuespiller
* Per-Mathias Høgmo (f. 1959), fotballspiller og trener

Referanser
----------

1. ↑  «Arealstatistikk for Norge». *Kartverket*. 1. januar 2020.
2. 1 2  «09280: Areal (km²), etter region, arealtype, statistikkvariabel og år». *Statistisk sentralbyrå*. 1. januar 2020.
3. ↑  «07459: Alders- og kjønnsfordeling i kommuner, fylker og hele landets befolkning (K) 1986 - 2023». Statistisk sentralbyrå. 21. februar 2023.
4. ↑  «Høyeste fjelltopp i hver kommune». Kartverket. Besøkt 27. juni 2017.
5. ↑  Eivind H. Kristiansen: *Ishavsfart fra Gratangen og gamle Ibestad* (utgitt i 1989)
6. ↑  Om forliset hos hurtigrutemuseet.no Arkivert 1. februar 2014 hos Wayback Machine.

Eksterne lenker
---------------

* Offisielt nettsted Rediger på Wikidata

* (en) Gratangen – kategori av bilder, video eller lyd på Commons Rediger på Wikidata
* (no) Kommunefakta Gratangen - Statistisk sentralbyrå
* (no) Gratangen i Store norske leksikon
* (no) Nordnorsk Fartøyvernsenter og Båtmuseum

| * v
* d
* r
Troms og Finnmark |
| --- |
| Troms | 
* Alta
* Balsfjord
* Bardu
* Berlevåg
* Båtsfjord
* Dyrøy
* Gamvik
* Gratangen
* Hammerfest
* Harstad
* Hasvik
* Ibestad
* Karasjok
* Karlsøy
* Kautokeino
* Kvæfjord
* Kvænangen
* Kåfjord
* Lavangen
* Lebesby
* Loppa
* Lyngen
* Målselv
* Måsøy
* Nesseby
* Nordkapp
* Nordreisa
* Porsanger
* Salangen
* Senja
* Skjervøy
* Storfjord
* Sørreisa
* Sør-Varanger
* Tana
* Tjeldsund
* Tromsø
* Vadsø
* Vardø

 | Finnmark |

|  |  |
| --- | --- |
| Oppslagsverk/autoritetsdata | Store norske leksikon **·** Lokalhistoriewiki **·** ISNI **·** GeoNames **·** Sentralt stedsnavnregister
 |